kalixlouiis/myanmar-wikipedia-corpus huggingface dataset:
ဦးဖေမောင်တင်၏ မြန်မာစာပေ သမိုင်း စီးပွားရေး တောင်ယာလုပ်ကိုင်ခြင်း၊ပဲအမျိုးမျိုး၊နှမ်းနှင့်စပါးစိုက်ပျိုးခြင်းအားအဓိကထားလုပ်ကိုင်ကြသည်။
ရေနံတူးဖော်ရေးလုပ်ငန်းနှင့် အစိုးရမဟုတ်သော လက်ရပ်တွင်းတူးဖော်ရေးလည်း အနည်းငယ်လုပ်ကိုင်သည်။
ထင်ရှားသည့်နေရာများ မန်းရွှေစက်တော်ရာဘုရား နဂါးပွက်တောင် ရှင်ပင်စက္ကိန်းတဲဘုရား ရှင်မင်းပူးဘုရား ဓာတ်တော်ကုန်းဘုရား အထင်ကရ ပုဂ္ဂိုလ်များ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်သည် မင်းဘူးမြို့တွင် ၁၉၅၆ ခုနှစ်တွင် မွေးဖွားခဲ့သည်။
thumb|သုဝဏ္ဏသာမဇာတ်တော် သုဝဏ္ဏသာမဇာတ်တော်သည် ဂေါတမမြတ်စွာဘုရား ဟောကြားတော်မူသော ဇာတ်ကြီးဆယ်ဘွဲ့‎တွင် တတိယ ဇာတ်တော်ဖြစ်၍ မူရင်းပါဠိတော်၌ ဂါထာပေါင်း ၁၂၅ ဂါထာဖြင့်ဖွဲ့ဆိုထား လေသည်။
မြတ်စွာဘုရားသည် သာဝတ္တိပြည် ဇေတဝန်ကျောင်းတော်တွင် သီတင်းသုံးနေတော်မူခိုက် တစ်နေ့သ၌မိဘကို လုပ်ကျွေးသော ရဟန်းအား အကြောင်းပြု၍ဟောကြားတော်မူသည်။
ထိုရဟန်းကား သာဝတ္တိပြည်၌ ၁၈ ကုဋေကြွယ်ဝသော သူဌေးမျိုးမှ တစ်ယောက်တည်းသောသား ဖြစ်၏။
သူဌေးသားသည် ရဟန်းပြုလိုလှသဖြင့် အမိအဘတို့အား မရ အရ တောင်းပန်၍ ရဟန်းပြုသော် မိခင်ဖခင်တို့သည် အထီးကျန်ဖြစ်ကာ ဆင်းရဲလေကုန်သဖြင့် ရဟန်းဘဝနှင့်ပင် မိဖတို့အား လုပ်ကျွေးလျက်နေ၏။
ယင်းသို့နေသည်ကို လူတို့သဒ္ဓါ၍ လှူသောပစ္စည်းဖြင့် လူတို့အားပေးကမ်း ကြွေးမွေးကြောင်းဖြင့် ရဟန်းတို့က ကဲ့ရဲ့ကာ ဘုရားသခင်အား လျှောက်ကြားကြလေရာ မြတ်စွာဘုရားက ရဟန်း၏ အားထုတ်ပြုမူမှုသည် ကောင်းစွဟု သာဓုသုံးကြိမ် ခေါ်ပြီးနောက် 'ချစ်သား သင်သည် ငါဘုရား၏သွားသောခရီး၌ တည်သောသူပေတည်း။
ငါဘုရားသည်လည်း ရှေးသောအခါကအကျင့်ကိုကျင့်ရင်းအမိအဘတို့ကိုလုပ်ကျွေးဘူး ၏'ဟုဆိုကာရဟန်း တို့တောင်းပန်သဖြင့် သုဝဏ္ဏသာမဇာတ်တော်ကိုဟောကြားတော်မူသည်။
ထိုဇာတ်တော်ကြီးကိုဘကြီးတော်ဘုရားလက်ထက် သက္ကရာဇ် ၁၁၈၈ ခုနယုန်လပြည့်ကျော် ၈ ရက်နေ့တွင် စာရေးတော်ကြီး မောင်သာတောင်းပန်သဖြင့် မင်းဘူးမြို့ ရန်ကုန်တိုက်ကျောင်းတွင် စာပေပို့ချနေသော ရန်ကုန်ဆရာ တော်၏တပည့် ပညာတိက္ခမ ထေရ်သည် ပါဠိတော်မှမြန်မာသို့ အနက်ပြန်၍ပြုစုတော်မူသည်။
သုဝဏ္ဏသာမဇာတ်တော်ကား ဤသို့တည်း။
ရှေးလွန်လေပြီးသော အခါ ဗာရာဏသီပြည်အနီး၌ နေသာဒဂါမခေါ် ရွာတစ်ရွာတွင် တံငါသည်ကြီးတစ်ဦးရှိသည်။
ထိုရွာ၏တဘက်ကမ်းတွင်လည်း တံငါသည်ကြီးတစ်ဦးရှိလေရာ ထိုသူ နှစ်ဦးတို့သည် မိတ်ဆွေ ဖြစ်ကြသည့်အလျောက် မိမိတို့၏သားနှင့်သမီးတို့ကို လက်ထပ် ထိမ်းမြားရန် ကတိထားကြလေသည်။
တစ်ယောက်သောအမျိုး သားအိမ်၌ ဒုကူလသတို့သားကိုဖွားမြင်၍ တစ်ယောက်သောအမျိုး သားအိမ်၌ ပါရိကာ သတို့သမီးကိုဖွားမြင်သည်။
ထိုသူတို့ အရွယ်ရောက်လာသောအခါ ကတိရှိသည့်အတိုင်း ထိမ်းမြား ပေးကြသည်။
သို့ရာတွင် ဒုကူလနှင့်ပါရိကာတို့သည် ဗြမ္မာ့ပြည်မှလာသည်ဖြစ်၍ အိမ်ထောင်မှုကို မနှစ်သက်ကြသောကြောင့် နှစ်ဦးသား တိုင်ပင်၍ တောထွက်ကြလေသည်။
သူတို့သည်ဟိမဝန္တာတော မိဂသမ္မတာမြစ်သို့ ဆန်တက်သွားကြသော် သိကြားမင်း ဖန်ဆင်းသော ကျောင်းသင်္ခမ်းကိုတွေ့၍ ပျော်မွေ့စွာ ရသေ့ပြုကာနေကြသည်။
တစ်နေ့သ၌သိကြားမင်းသည် ဒုကူလပါရိကာတို့ အန္တရာယ် ဖြစ်လတ္တံသည်ကိုမြင်၍ အလုပ်အကျွေးဖြစ်မည့် သားသမီး ရစေရန် ရွာသူတို့အမှုကိုပြုရန် တိုက်တွန်းသည်။
ထိုအခါ ဒုကူလကငြင်းပယ်သဖြင့် ပါရိကာ၏ချက်ကိုလက်ဖြင့် သုံးသပ်ရန် တောင်းပန်ပြီးနောက် တာဝတိံသာသို့ပြန်လေသည်။
ထိုနောက်သော်ရွှေအဆင်းရှိသည့် သုဝဏ္ဏသာမမည်သော သားတစ်ပါးကို ဖွားမြင်သည်။
သားငယ်သည် အရွယ်ရောက် လတ်သော် တစ်နေ့သ၌ ဒုကူလနှင့် ပါရိကာတို့သည် သစ်သီး ရှာသွားစဉ်မိုးရွာသဖြင့် တောင်ပို့ထက်၌ ခိုနား နေခိုက်တောင် ပို့၌ နေသောမြွေသည် နှာခေါင်းလေဖြင့်မှုတ်သောကြောင့် အဆိပ်သင့်၍ ရသေ့နှစ်ပါးစလုံး မျက်စိကွယ်လေသည်။
သား သုဝဏ္ဏသာမသည် မိဘတို့်ပြန်ချိန်၌ မပြန်လာသဖြင့် လိုက်ပါသွားရာ မိဘတို့မျက်စိကွယ်ကြောင်းသိရ၍ မိမိက လုပ်ကြွေးပြုစုပါမည့် အကြောင်း ပြောပြကာ ခေါ်ဆောင်လာခဲ့သည်။
ထိုနေ့မှစ၍ သုဝဏ္ဏသာမသည် တောထဲတွင် သစ်သီးများရှာဖွေ၍လည်းကောင်း၊ မြစ်မှရေကိုခပ်ယူ၍ လည်းကောင်း မိဘတို့အား လုပ်ကြွေးပြုစုလေသည်။
ထိုအခါ ဗာရာဏသီပြည်၌ ပီဠိယက္ခမင်းသည်မင်းပြု၏။
ထိုမင်းသည် သမင်သားကိုနှစ်သက်သဖြင့် မယ်တော်ကိုထီးနန်းအပ်ကာ တောသို့သွား၍ သမင်များကို ပစ်ခတ်စားသောက်နေသည်။
တစ်နေ့သ၌ သုဝဏ္ဏသာမသည် ယဉ်ပါးသော သမင်များနှင့်အတူ မြစ်ဆိပ်သို့ရေခပ်လာ၏။
ထိုအခါ ပီဠိယက္ခမင်းကြီးသည် သမင်များကိုပစ်ခတ်ရန် စောင့်ဆိုင်းနေစဉ် သမင်များကိုတွေ့မြင်သည်။
ထိုအခါမင်းကြီးသည် သုဝဏ္ဏသာမကို ရှေးကမမြင်ဖူးသဖြင့် တောအတွင်း၌ လူလော နတ်လော နဂါးလောဟုသိလိုသောကြောင့် မြားဖြင့်ပစ်လိုက်သည်။
သုဝဏ္ဏသာမသည် မြားမှန်လေသော် မိမိအား အဘယ်သူသည် မြားဖြင့်ပစ်ဘိသနည်းဟု ချိုသာစွာ မည်တမ်း ရာမင်းကြီးသည် အနီးသို့ကပ်၍ မိမိသည် ကာသိကရာဇ်မင်းဖြစ်ကြောင်းပြောပြ၍ သုဝဏ္ဏသာမ အကြောင်းကိုလည်းမေးလေသည်။
သုဝဏ္ဏသာမသည်မိမိမှာ မျက်မမြင်မိဘနှစ်ပါးကို ပြုစုလုပ်ကျွေးနေသူဖြစ်၍ ရေခပ်ရန်လာကြောင်းများကို ပြောပြသောအခါ မင်းကြီးသည် သူတော်ကောင်းကို ပစ်ခတ်မိပြီဟု စိတ်မကောင်းဖြစ်ကာ သုဝဏ္ဏသာမ၏မိဘများကို မိမိပင် လုပ်ကျွေးရစ်ပါမည်ဟု ကတိပေးပြီးလျှင် သုဝဏ္ဏသာမ မိန်းမောသည်ကိုသေပြီထင်မှတ်၍ ဒုကူလပါရိကာတို့ထံသို့ အလုပ်အကျွေးပြုရန်ထွက်သွားလေသည်။
ဒုကူလနှင့်ပါရိကာတို့သည် ခြေသံကြားသည်နှင့်ပင် မိမိတို့သား သုဝဏ္ဏသာမမဟုတ်မှန်း သိရှိကာမေးလေသော် ပီဠိယက္ခမင်းက အကြောင်းစုံကိုပြန်၍ပြောပြသည်။
ထိုအခါတွင်ဒုကူလနှင့်ပါရိကာတို့သည် မိမိတို့သားရှိရာသို့ မင်းကြီးအားလိုက်ပို့စေသည်။
ရသေ့နှစ်ပါးသည် သုဝဏ္ဏသာမ မိန်းမောနေရာသို့ ရောက်သောအခါ သစ္စာမှတစ်ပါးကိုးကွယ်ရာမရှိဟု ဆင်ခြင် လျက်မိန်းမောနေသော သုဝဏ္ဏသာမ၏ ခေါင်းရင်းခြေရင်းတို့၌ ထိုင်၍ သုဝဏ္ဏသာမသည် ရှေး၌ကုသိုလ်ကောင်းမှုကိုပြုခြင်း၊ ကောင်းသောအကျင့်ကိုကျင့်ခြင်း၊ ဟုတ်မှန်သောစကားကို ဆိုခြင်း၊ မိဘတို့ကိုလုပ်ကျွေးခြင်း၊ အမိအဘတို့ကို ရိုသေခြင်း၊ မိမိတို့သည် သုဝဏ္ဏသာမအားအသက်ထက်ချစ်ခြင်း၊ မိမိတို့သည် အမှတ်မထင်သော ကောင်းမှုရှိခြင်းစသော မှန်သောအကြောင်းများဖြင့် သစ္စာပြုလေသည်။
ထိုသစ္စာစကားများကြောင့် သုဝဏ္ဏသာမသည် မြားဆိပ် ပျောက်စေသတည်းဟု မိခင်ဖခင်တို့ တစ်လှည့်စီ သစ္စာပြုကြသည်။
ရှေးဘဝကမိခင်တော်ခဲ့ဘူးသော ဗဟုသုန္ဒရီနတ်သမီးကလည်း သုဝဏ္ဏသာမ အသက် ရှင်စေရန်အတွက် သစ္စာပြုလာသည်။
ထိုအခါ သစ္စာ၏အာနုဘော်ကြောင့်သုဝဏ္ဏသာမသည် မြားဆိပ်ပျောက်ကင်းရုံမက မယ်တော် ခမည်းတော်တို့လည်း မျက်စိအလင်းပြန်၍ ရကြသဖြင့်အားလုံးဝမ်းမြောက်ဝမ်းသာ ဖြစ်ကြလေသည်။
ထိုနောက်သုဝဏ္ဏသာမသည် ပီဠိယက္ခမင်းကြီးအား တရားဟောကြား၍ ပီဠိယက္ခမင်းလည်း ဗာရာဏသီပြည်သို့ ပြန်ပြီးကောင်းမှုများကို ပြုကာအသက်ထက်ဆုံးနေလေသည်။
ဇာတ်ပေါင်းသော်သုဝဏ္ဏသာမသည် မြတ်စွာဘုရား၊ ပီဠိယက္ခမင်းကြီးသည် ညီတော် အာနန္ဒာ ထေရ်၊ ဗဟုသုန္ဒရီနတ်သမီးသည် ဥပ္ပလဝဏ်ထေရီ၊ သိကြားမင်းသည် အနုရုဒ္ဓါထေရ်၊ ဒုကူလသည် တတိယ မဟာသာဝက မဟာကဿပထေရ်၊ ပါရိကာသည် ဘဒ္ဒကပိလာနီထေရီ ဖြစ်လာလေသည်။
တရားတော်၏အဆုံး၌ ပရိသတ်ပေါင်းများစွာတို့သည် အကျွတ်တရားရကြသည်။
ဤသုဝဏ္ဏသာမ ဇာတ်တော်၌ မိဖကိုလုပ်ကျွေးသော ရဟန်းအား အဓိကထား၍ မြတ်စွာဘုရား ဟောကြားတော်မူသည်ဖြစ်သော်လည်း သစ္စာပါရမီ ထက်မြက်မှုကိုလည်း ပြဆိုလေသည်။
မြန်မာ့စွယ်စုံကျမ်း၊ အတွဲ(၁၃) ကိုးကား Category:ဇာတ်ကြီးဆယ်ဘွဲ့ Category:မြန်မာစာပေ။
ဘုရားငါးဆူပွင့်သော ကမ္ဘာကို ဘဒ္ဒကမ္ဘာဟု ခေါ်သည်။
ဘုရားမပွင့်သော ကမ္ဘာလည်းရှိ၏။
ဘုရား မပွင့်သော ကမ္ဘာကို ဘုရားမှ ဆိတ်ခြင်းကြောင့် သုည ကမ္ဘာဟုခေါ်၏။
သုညကမ္ဘာမျိုး၌ ဘုရားပွင့်ရိုးထုံးစံ မရှိသည် သာမက၊ ပစ္စေကဗုဒ္ဓါ၊ ရဟန္တာနှင့် စကြဝတေးမင်းတို့သော်မှ မပေါ်ချေ။
ဘုရားပွင့်သော ကမ္ဘာကိုကား ဘုရားမှ မဆိတ်ခြင်း ကြောင့် အသုညကမ္ဘာဟု ခေါ်သည်။
ထိုဘုရားပွင့်သော အသုညကမ္ဘာသည်လည်း ဘုရားတစ်ဆူ ပွင့်လျှင် သာရကမ္ဘာ၊ နှစ်ဆူပွင့်လျှင် မဏ္ဍကမ္ဘာ၊ သုံးဆူပွင့်လျှင် ဝရကမ္ဘာ၊ လေးဆူပွင့်လျှင် သာရမဏ္ဍကမ္ဘာ၊ ငါးဆူပွင့်လျှင် ဘဒ္ဒကမ္ဘာဟု ငါးပါးအပြားရှိသည်။
ငါးဆူထက် လွန်၍ကား မပွင့်ချေ။
ယခု ဤကမ္ဘာကား ဘုရား ငါးဆူပွင့်သော ဘဒ္ဒကမ္ဘာတည်း။
ဤကမ္ဘာမှစ၍ ရေတွက်လျှင် အထက်လေးသင်္ချေနှင့် ကမ္ဘာတစ်သိန်း ကာလအတွင်း၊ ပွင့်လင်းတော်မူကြသော ဘုရားရှင်များနှင့် ကမ္ဘာ၏ အရေတွက်တို့မှာ - ကမ္ဘာ ဘုရား သာရမဏ္ဍကမ္ဘာ တဏှင်္ကရာဘုရား မေဓင်္ကရာဘုရား သရဏင်္ကရာဘုရား ဒီပင်္ကရာဘုရား ထိုနောက် သေလ အသင်္ချေ သုဉ်း၏။
သာရကမ္ဘာ ကောဏ္ဍညဘုရား ထိုနောက် ဘာသ အသင်္ချေ သုဉ်း၏။
သာရမဏ္ဍကမ္ဘာ မင်္ဂလဘုရား သုမနဘုရား ရေဝတဘုရား သောဘိတဘုရား ထိုနောက် ဇယ အသင်္ချေ သုဉ်း၏။
ဝရကမ္ဘာ အနောမဒဿီဘုရား ပဒုမဘုရား နာရဒဘုရား ထိုနောက် ရုစိရ အသင်္ချေ သုဉ်း၏။
သာရကမ္ဘာ ပဒုမုတ္တရဘုရား ( ကမ္ဘာတစ်သိန်းထက် ) ထိုနောက် ကမ္ဘာ ၆၉၉၉၉ အတိသုဉ်း၏။
မဏ္ဍကမ္ဘာ သုမေဓာဘုရား သုဇာတဘုရား (ကမ္ဘာသုံးသောင်းထက်) ထိုနောက် ကမ္ဘာ ၂၈၁၉၉ သုဉ်း၏။
ဝရကမ္ဘာ ပိယဒဿီဘုရား အဒဿီဘုရား ဓမ္မဒဿီဘုရား ( ကမ္ဘာ ၁၈ဝဝ ထက် ) ထိုနောက် ကမ္ဘာ ၁၇ဝ၅ သုဉ်း၏။
သာရကမ္ဘာ သိဒ္ဓတ္ထဘုရား ( ၉၄ ကမ္ဘာထက် ) ထိုနောက် တစ်ကမ္ဘာသုဉ်း၏။
မဏ္ဍကမ္ဘာ တိဿဘုရား ဖုဿဘုရား ( ၉၂ ကမ္ဘာထက် ) သာရကမ္ဘာ ဝိပဿီဘုရား ( ၉၁ ကမ္ဘာထက် ) ထိုနောက် ၅၉ ကမ္ဘာသုဉ်း၏။
မဏ္ဍကမ္ဘာ သိခီဘုရား ဝေဿဘူဘုရား ( ၃၁ ကမ္ဘာထက် ) ထိုနောက် ၂၉ ကမ္ဘာသုဉ်း၏။
ဘဒ္ဒကမ္ဘာ ကကုသန်ဘုရား ကောဏဂုံဘုရား ကဿပဘုရား ဂေါတမဘုရား အရိမေတ္တေယျဘုရား ( ပွင့်တော်မူလတ္တံ့) ကမ္ဘာတွင် ဘုရားပွင့်ပုံ ကမ္ဘာဖြစ်ပေါ်လာသည်ရှိသော် အကယ်၍ ဘုရားတစ်ဆူသာ ပွင့်သော ကမ္ဘာဖြစ်ငြားအံ့၊ ကမ္ဘာဦးအစ မဟာဗောဓိပင် ပေါက်ရောက်ရာ၌ ရှစ်ပါးသော ပရိက္ခရာအစုံ သီးသော ပဒုမာကြာတစ်ပင်ပေါက်၏။
နှစ်ဆူပွင့် ငြားအံ့၊ ပရိက္ခရာနှစ်စုံသီးသော ပဒုမာကြာတစ်ပင် ပေါက်၏။
သုံးဆူပွင့်ငြားအံ့၊ ပရိက္ခရာသုံးစုံသီးသော ပဒုမာ ကြာ တစ်ပင်ပေါက်၏။
လေးဆူပွင့်ငြားအံ့၊ ပရိက္ခရာ လေးစုံသီးသော ပဒုမာကြာ တစ်ပင်ပေါက်၏။
ငါးဆူပွင့် ငြားအံ့၊ ပရိက္ခရာ ငါးစုံသီးသော ပဒုမာကြာ တစ်ပင်ပေါက်၏။
ဘုရားပွင့်မည့် ကမ္ဘာလော၊ မပွင့်မည့် ကမ္ဘာလောဟု ပှူနိမိတ်အကြည့် အရှုလာကြသော သုဒ္ဓါဝါသ ဗြဟ္မာတို့သည် ထိုပရိက္ခရာတို့ကို တွေ့မြင်သောအခါ အလွန်ဝမ်းမြောက်ဝမ်းသာ ဖြစ်ကြ၍ ယူထားပြီးလျှင်၊ နောင်ပစ္ဆိမဘဝိက ဘုရားလောင်းတို့တောထွက်သောအခါ ကပ်လှူကြသည်။
ထိုထိုပွင့်ကုန်သော ဘုရားတို့သည် ဤဇမ္ဗူဒီပါလက်ယာ တောင်ကျွန်း၌သာလျှင် ပွင့်တော်မူကြကုန်သည်။
မြန်မာ့စွယ်စုံကျမ်း၊ အတွဲ(၈) ကိုးကား Category:ဗုဒ္ဓဘာသာ။
ဦးတေဇ (၁၉၆၄- ) သည် စစ်အစိုးရနှင့် နီးစပ်သည်ဟု လူသိများသည့် စီးပွားရေးလုပ်ငန်းရှင်ကြီး ဖြစ်သည်။
အဓိက စီးပွားရေးလုပ်ငန်းမှာ ထူးအုပ်စု ကုမ္ပဏီနှင့် အဲပုဂံ လေကြောင်းလိုင်းတို့ ဖြစ်သည်။
၎င်းသည် ဗမာ့လွတ်လပ်ရေးတပ်မတော် (ဘီ-အိုင်-အေ)မှ ရှမ်းကြီးမြင့်ဆွေဟု လူသိများသည့် သူရဲကောင်းမှတ်တမ်းဝင် နှင့် လွတ်လပ်ရေးမော်ကွန်းဝင်(ပထမအဆင့်)ရ ဒုတိယ ဗိုလ်မှူးကြီး သီရိပျံချီ မြင့်ဆွေ ၏ အငယ်ဆုံးသား ဖြစ်သည်။
ငယ်စဉ်ဘဝ ဦးတေဇကို ၁၉၆၄ ခုနှစ်၊ ဇူလိုင် ၁၈ ရက်နေ့တွင် မွေးဖွားခဲ့သည်။
၁၉၈၂ ခုနှစ်တွင် ရန်ကုန် ပညာရေးတက္ကသိုလ် လေ့ကျင့်ရေးကျောင်း (TTC) မှ တက္ကသိုလ်ဝင်တန်း အောင်မြင်ခဲ့သည်။
ထို့နောက် စစ်တက္ကသိုလ်သို့ တက်ရောက်ခဲ့သည်။
သို့သော် ကြို့ပင်ကောက်မြို့မှ ထူးဆန်စက်ပိုင်ရှင် ဦးဇော်ညွန့် နှင့် ဒေါ်ထူးတို့၏ သမီး မသီတာဇော်နှင့် နှစ်ဖက်မိဘများ သဘောမတူသည့်ကြားမှ လက်ထပ်လိုက်သည့်အတွက် စစ်တက္ကသိုလ်မှ ထွက်လိုက်ရသည်။
၁၉၈၉ ခုနှစ် မြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည် နေအိမ်အကျယ်ချုပ်အချ မခံရမီက သွားရောက်ခဲ့သည့် နယ်ခရီးစဉ်များတွင် ၎င်းပိုင် မော်တော်ကားကို ပေးအပ် အသုံးပြုစေခဲ့ကြောင်းလည်း ဦးတေဇက ပြောသည်။
စီးပွားရေးလုပ်ငန်းများ စစ်တက္ကသိုလ်မှ ထွက်ပြီးနောက်ပိုင်း ရန်ကုန်မြို့တွင် ပြန်လည်နေထိုင်ကာ စီးပွားရေးလုပ်ငန်းကို စတင် လုပ်ကိုင်ခဲ့ကြောင်း၊ ၁၉၈၈ ခုနှစ် လူထုအုံကြွမှုတွင် ၎င်းလည်းပါဝင် ဆန္ဒပြခဲ့ကြောင်း မဂ္ဂဇင်းတစ်ခုတွင် ဖော်ပြထားသည်။
၁၉၉၄ - ၉၅ ခုနှစ်ခန့်တွင် ရန်ကုန်မြို့ ရွှေတောင်ကြားရပ်ကွက်၌ ထူးကုမ္ပဏီကို တည်ထောင်ကာ ထိုင်း- မြန်မာ နယ်စပ် မြိတ်- ထားဝယ် ဒေသ၌ သစ်ကွက်များကို လေလံဆွဲ၍ သစ်ထုတ်လုပ်ရေးလုပ်ငန်း စတင်လုပ်ဆောင်ခဲ့သည်။
၂၀၀၇ ခုနှစ်တွင်မူ သစ်ထုတ်လုပ်ခြင်း လုပ်ငန်းကို ရပ်ဆိုင်းခဲ့ကြောင်း၊ အဘယ်ကြောင့်ဆိုသော် သဘာ၀ပတ်ဝန်းကျင် ပျက်ဆီးမှု များပြားလာသည့်အတွက် ထိန်းသိမ်းရန် လိုအပ်လာခြင်းကြောင့်ဖြစ်သည်ဟု ဆိုသည်။
စင်္ကာပူနိုင်ငံတွင်သာ အနေများသည့် ဦးတေဇသည် ထူး ကုမ္ပဏီကို တစ်ဦးတည်းပိုင်အဖြစ်မှ ကုမ္ပဏီအရာရှိကြီးများကိုပါ ရှယ်ယာ ပိုင်ဆိုင်စေသည့် ကော်ပိုရေးရှင်း သဘော ဖွဲ့စည်းကာ လုပ်ငန်းများကို စိတ်ချရသည့် ဝန်ထမ်းများဖြင့် လွှဲအပ်ထားခဲ့သည်။
တခြားစီးပွားရေးလုပ်ငန်းများအနေနဲ့ ဆောက်လုပ်ရေး၊ ခရီးသွားလုပ်ငန်း၊ အခြေခံအဆောက်အဦးများ တည်ဆောက်ခြင်း၊ မိုဘိုင်းတယ်လီဖုန်း ဝန်ဆောင်မှုလုပ်ငန်းတို့ပါဝင်သည်။
စစ်အစိုးရအတွက် ရုရှားနိုင်ငံမှ လက်နက်များဝယ်ယူရန် လက်နက်ပွဲစားအဖြစ် လုပ်ကိုင်သည်ဟု သတင်းများထွက်ပေါ်ခဲ့သည်။
၂၀၁၀ ခုနှစ်မှာ အာရှစိမ်းလန်းမှု ဖွံ့ဖြိုးရေးဘဏ် ထူထောင်ပြီး ဘဏ်လုပ်ငန်းသို့ စတင်ဝင်ရောက်လာသည်။
ဘဏ်တည်ထောင်ပြီး မကြာမီ အမေရိကန်နိုင်ငံ၏ စီးပွားရေးပိတ်ဆို့မှုစာရင်းထဲတွင် ပါဝင်ခဲ့သည်။
သို့သော် ၂၀၁၃ ခုနှစ်တွင် ထို ပိတ်ဆို့မှုစာရင်းမှ ပျယ်ဖျက်ပေးခဲ့သည်။
ဗိုလ်ချုပ်မှူးကြီး သန်းရွှေ အနားယူပြီး နောက်ပိုင်းကာလ သမ္မတ ဦးသိန်းစိန် က ဦးတေဇတဦးတည်းကို လုပ်ပိုင်ခွင့်များ ချထားပေးခြင်း မရှိတော့ဘဲ၊ တခြားသော စီးပွားရေး လုပ်ငန်းရှင်ကြီးများဖြစ်သည့် အေးရှားဝေါလ် ကုမ္ပဏီပိုင်ရှင် ဦးထွန်းမြင့်နိုင်၊ မက်စ်မြန်မာ ဦးဇော်ဇော်၊ ကမ္ဘောဇ ဦးအောင်ကိုဝင်း၊ ဒေါက်တာကိုကိုကြီး၊ ဒဂုံအုပ်စုမှ ဦးဝင်းအောင် စသည့်လုပ်ငန်းရှင်များကိုပါ လုပ်ငန်းများ ခွဲဝေလုပ်ကိုင်ခွင့်ပြုခဲ့သည်။
Forbes မဂ္ဂဇင်း သတင်းထောက်က ထူးကုမ္ပဏီ၏ တနှစ်ဝင်ငွေ၊ အကျိုးအမြတ်၊ ရှယ်ယာအများဆုံး ပိုင်ဆိုင်သည့် ဥက္ကဋ္ဌ တစ်ဦး၏ တနှစ်ဝင်ငွေ စသည့် အသေးစိတ်မေးမြန်းချက်များ ကိုမူ ဦးတေဇက ဖြေဆိုရန် ငြင်းဆန်ခဲ့သည်။
ထိုကြောင့် မြန်မာနိုင်ငံရှိ စီးပွားရေးလုပ်ငန်းကြီး အများစုသည် ကုမ္ပဏီ၏ ဘဏ္ဍာရေးနှင့် ပတ်သက်၍ ထုတ်ပြန် ကြေညာခြင်း မရှိသကဲ့သို့ လုပ်ငန်းရှင်များအနေဖြင့် ၎င်းတို့ မည်မျှ ချမ်းသာကြွယ်သည်ကိုလည်း ထုတ်ဖော်ပြောဆိုလေ့မရှိကြောင်း အဆိုပါ မဂ္ဂဇင်းတွင် ကောက်ချက်ချ ရေးသားထားသည်။
ပြီးခဲ့သည့် ဧပြီလအတွင်းက ရန်ကုန်မြို့၌ အီတလီသတင်းထောက် တဦးနှင့် တွေဆုံမေးမြန်းခန်းတွင်မူ ၎င်းပိုင်ဆိုင်သည့် ထူး ကုမ္ပဏီသည် တစ်နှစ်လျှင် အမေရိကန်ဒေါ်လာ သန်း ၅၀၀ ခန့် ဝင်ငွေရှိသည်ဟု ပြောဆိုခဲ့ဖူးသည်။
မကြာသေးမီက Wall Street ဂျာနယ်၏ အင်တာနက် စာမျက်နှာတွင်လည်း အရှေ့တောင်အာရှရှိ အချမ်းသာဆုံး ပုဂ္ဂိုလ် ၃၀ ဦး၌ ဦးတေဇသည် အဆင့် ၁၂ တွင်ရှိကြောင်း ထုတ်ပြန်ခဲ့သည်။
ဦးတေဇ၏ အဲပုဂံ လေကြောင်းသည် မြန်မာအမျိုးသားလိဂ် ပြိုင်ပွဲဝင် ရန်ကုန်မြို့အခြေစိုက် ရန်ကုန်ယူနိုက်တက် ဘောလုံးအသင်း၏ အဓိက ထောက်ပံ့ပေးနေသော စပွန်ဆာကုမ္ပဏီလည်း ဖြစ်သည်။
သူ၏သားဖြစ်သူ ပြည့်ဖြိုးတေဇမှာ ဘောလုံးအသင်း၏ ဥက္ကဋ္ဌဖြစ်သည်။
ယခုအခါ ဦးတေဇသည် သဘာ၀ပတ်ဝန်းကျင် ထိန်းသိမ်းရေး လုပ်ငန်းများကို ကချင်ပြည်နယ်၊ ရှမ်းပြည်နယ်၊ မန္တလေးတိုင်း၊ ချင်းပြည်နယ်၊ ကယားပြည်နယ်များတွင် ဆောင်ရွက်လျက်ရှိကြောင်း သိရသည်။
သို့သော် ၂၀၁၄ ခုနှစ် မေလအတွင်း ပြည်ပမှ စားအုန်းဆီ တင်သွင်းဖြန့်ဖြူးခွင့်နှင့် ပတ်သက်၍ ဦးတေဇ တစ်ဦးတည်းသာ တင်သွင်းခွင့် ပေးထားသည်ကို အစိုးရက ရုပ်သိမ်းခဲ့သည့်နောက်ပိုင်း ဦးတေဇ၏ ဥစ္စာဓန ကြွယ်၀ ချမ်းသာမှုသည် တဖြည်းဖြည်း ကျဆင်းလာကြောင်း၊ ထိုအတွက် ၎င်းပိုင်ဆိုင်သည့် ဟိုတယ်များကို ရောင်းချနေကြောင်း ရန်ကုန်စီးပွားရေး အသိုင်းအဝန်းတွင် ပြောဆိုနေသည်။
ပိတ်ဆို့ခံရမှုများ ၂၀၀၇ ခုနှစ် ရွှေဝါရောင် အရေးအခင်းကိစ္စများကြောင့် မြို့ကြီးများ၏ လမ်းမများထက်မှာ ဆန္ဒပြမှုတွေ ဖြစ်ပေါ်ခဲ့သောကြောင့် အမေရိကန်နိုင်ငံ အစိုးရက ဦးတေဇနှင့် သူ၏ထိန်းချုပ်မှုအောက်ရှိ ထူးရောင်းဝယ်ရေး နှင့် အဲပုဂံ အပါအဝင် ကုမ္ပဏီများကို စီးပွားရေးအရ ပိတ်ဆို့ခဲ့သည်။
၂၀၁၀ ခုနှစ်မေလ ၁၉ ရက်နေ့မှာတော့ သားဖြစ်သူ ပြည့်ဖြိုးတေဇ ဥရောပသမဂ္ဂက သူ့အပေါ် ပိတ်ဆို့မှုတွေကို ဖယ်ရှားရန်အတွက် ဥရောပသမဂ္ဂ ကောင်စီနှင့် ရင်ဆိုင်ခဲ့ရာ အမှုရှုံးနိမ့်ခဲ့ရသည်။
၂၀၁၂ ခုနှစ် မတ်လမှာတော့ ပြည့်ဖြိုးတေဇအပေါ် ထားရှိထားတဲ့ ပိတ်ဆို့မှုတွေကို ဖခင်ဖြစ်သူ ဦးတေဇနှင့် သက်ဆိုင်ခြင်းမရှိဟု ယူဆကာ ဥရောပသမဂ္ဂမှ ဖယ်ရှားပေးခဲ့သည်။
ထင်ပေါ်ကျော်ကြားမှု ဦးတေဇ၏ ထူးအုပ်စု ကုမ္ပဏီအောက်ရှိ ကုမ္ပဏီအသီးသီးတွင် အလုပ်လုပ်နေသော ဝန်ထမ်း ၄၀၀၀၀ ကျော်ရှိသည်။
ရာဂဏာန်းမျှသော ဝန်ထမ်းများသည် နိုင်ငံရပ်ခြားမှာ ပညာများဆက်လက်သင်ကြားနေကြသည်။
နိုင်ငံရပ်ခြားရောက်နေသူများတွင် မြန်မာနိုင်ငံ၏ ပထမဦးဆုံး အမျိုးသမီး လေယာဉ်မှူးလည်း ပါဝင်သည်။
အမေရိကန်နိုင်ငံ နယူးယောက်အခြေစိုက် FORBES ASIA မဂ္ဂဇင်း အလှူအတန်းများ ဦးတေဇ ဦးဆောင်၍ လက်အောက်ခံ ကုမ္ပဏီများမှ ဆိုင်ဂလုံး နာဂစ်မုန်တိုင်းဒဏ်ခံ ပြည်သူများအတွက် အရေးပေါ်အသက်ကယ် ပစ္စည်းများကို ဘိုကလေးမြို့နယ်တွင် ကူညီထောက်ပံ့ပေးခဲ့သည်။
သူ၏ ထူးအုပ်စု ကုမ္ပဏီမှာ ဘိုကလေးမြို့နယ်အတွင်းရှိ ကျောင်းများ၊ ဆေးရုံများ၊ အစိုးရရုံးများ ပြန်လည်တည်ဆောက်ရန်အတွက် အမေရိကန်ဒေါ်လာ ၈ သန်းကျော် သုံးစွဲခဲ့သည်။
လူမှုရေးဆိုင်ရာများကို ပိုမိုအထောက်အကူပြုစေရန် ရည်ရွယ်ပြီး ၂၀၀၈ ခုနှစ် မေလ ၅ ရက်နေ့တွင် ထူး ဖောင်ဒေးရှင်းကို ထည်ထောင်ခဲ့သည်။
ဘရာဇီးနိုင်ငံ၏ စီးပွားရေးလုပ်ငန်းအများစုကိုချုပ်ကိုင်ထားသူ အများကအိုက်ဘာတစ်စတာ(သို့) အိုက်ခ်လို့ အလွယ် ခေါ်ကြတဲ့ အိုက်ဖူဟာကင်ဘာတစ်စတာကို Governador Valadares တွင် ၁၉၇၅ နိုဝင်ဘာ ၃ နေ့ တွင် မွေးဖွားခဲ့သည်။
အဓိကအားဖြင့် သတ္တုတူးဖော်ရေးလုပ်ငန်းများ ကိုလုပ်ကိုင်ခဲ့ပြီး မတူညီသည့် စီးပွားရေး လုပ်ငန်း ကုမ္ပဏီ ပေါင်းများစွာကို တည်ထောင်ခဲ့သည်။
ဘာတစ်စတာ၏ အမေဖြစ်သူ Eliezer Batista da Silva သည် Vale သတ္တုတူးဖော်ရေးကုမ္ပဏီတွင် အကြီးအကဲ အဖြစ် အချိန်ကြာမြင့်စွာ လုပ်ကိုင်ခဲ့သူတယောက် ဖြစ်သည်။
၂၀၁၀ ခုနှစ်တွင် အိုက်ဖူဟာကင်ဘာတစ်စတာ သည် ကမ္ဘာ့ ၈ ယောက်မြောက်အချမ်းသာဆုံးပုဂ္ဂိုလ်ဖြစ်သည်။
အတ္ထုပ္ပတ္တိ ဘရာဇီးမှာမွေးဖွားခဲ့သည့် ဘာတစ်စတာသည် သူ့ရဲ့ငယ်စဉ်ကလေးဘဝကို ဥရောပမှာကုန်လွန်ခဲ့သည်။
ဂျာမနီတွင် ၁၉၆၉ ခုနှစ်မှ ၁၉၈၀ ထိနေထိုင်ခဲ့ပြီး အာချန်တက္ကသိုလ်၌အင်ဂျင်နီယာပညာကိုလေ့လာသင် ကြား ခဲ့သော်လည်း ဘွဲ့မရမှီ ကောလိပ်မှထွက်ခဲ့သည်။
၁၉၈၀ တွင် ဘရားဇီးသို့ ပြန်လာပြီးနောက် အမေဇုံတွင် ရွှေနှင့်ကူးသန်းရောင်းဝယ်ရေးလုပ်ငန်းများကို စတင်လုပ်ကိုင်ခဲ့သည်။
ကနေဒီယံ ရွှေတူးဖော်ရေးလုပ်ငန်း နှင့် ဆက်သွယ် လုပ်ကိုင်ခဲ့ပြီး သိပ်မကြာခင်မှာပင် တွင် လုပ်ငန်းအရှုံးပေါ်ခဲ့၍ ၂၀၀ဝခုနှစ်တွင် ကုမ္ပဏီ၌ထည့် ဝင်ထားသော အစုရှယ်ယာ ဒေါ်လာသန်း ၁၀၀၀ (၁ ဘီလီယံ ) ဖိုးကို ရောင်းချခဲ့ရသည်။
နောက်ပိုင်းတွင် ဓာတ်သတ္တုတူးဖော်ရေး လုပ်ငန်းအပါအဝင် အခြားစီးပွားရေးလုပ်ငန်းများတွင်လဲ ပြန်လည် ရင်းနှီးမြုပ်နှံမှုများ ပြု လုပ်ခဲ့သည်။
သူ၏ကြွယ်ဝချမ်းသာမှုများတွင် ၂၀၀၇ ခုနှစ်တွင် တည်ထောင်ခဲ့သော သဘာဝဓာတ်ငွေ့ရှာဖွေရေး လုပ်ငန်း OGX လဲအပါအဝင်ဖြစ်သည်။
၂၀၁၀ ခုနှစ်တွင် ခန့်မှန်း ဒေါ်လာသန်း ၂၇ ဘီလီယံပိုင်ဆိုင်ခဲ့ပြီး ဘရားဇီးနိုင်ငံတွင် အချမ်းသာဆုံး၊ အမေရိကန်နိုင်ငံတွင် ၄ လေးယောက်မြောက်အချမ်းသာဆုံးပုဂ္ဂိုလ်ဖြစ်ခဲ့သည်။
ကမ္ဘာကျော် Forbes Magazine ၏ ဖော်ပြချက်အရ ကမ္ဘာ ၈ ယောက်မြောက်အချမ်းသာဆုံးပုဂ္ဂိုလ်ဖြစ်ခဲ့သည်။
ပုဂ္ဂလိကဘဝ ၁၉၉၁ ခုနှစ်တွင် နာမည်ကြီး ဘရားဇီး မင်းသမီး၊ Playboy Magazine မျက်နှာဖုံးသရုပ်ဆောင် Carnival Queen Luma De Oliveira နှင့်လက်ထပ်ခဲ့သည်။
Thor နှင့် Olin သားသမီးနှစ်ယောက်မွေးဖွားခဲ့ပြီး ၂၀၀၄ ခုနှစ်တွင် ကွာရှင်းပြတ်စဲခဲ့သည်။
ဘာတစ်စတာ သည် လူပုံအလယ်တွင် ကြွားဝါမှုမရှိပဲ သိုသိုသိပ်သိပ်နေထိုင်တက်မှုနှင့် ပက်သက်ပြီး လူသိများခဲ့သည်။
သူသည်ကမ္ဘာ့အချမ်းသာဆုံးဖြစ်ရန် ရည်ရွယ်ချက်နှင့်ပက်သက်ပြီး အမှန်အတိုင်းထုတ် ဖော်ပြောကြားခဲ့ သည်။
သမ္မတ လူလာ ၏ သမ္မတရာထူး ပထမဆုံးနေ့တွင် အသုံးပြုခဲ့သော ဝတ်စုံအားလေလံတင်ရောင်းချသော လေလံပွဲ တွင် ဘာတစ်စတာက ဒေါ်လာ ၅ သိန်း ပေးဝယ်ခဲ့သည်။
ထိုလေလံပွဲမှ ရရှိသော ငွေအား ရန်ပုံငွေ အဖြစ် အသုံးချရန် ဖြစ်ရာ သူ၏ လှူဒါန်းမှု ကို မကြာခဏ ခေါင်းစည်း သတင်းများတွင် ဖော်ပြခံခဲ့ရသည်။
ဘာတစ်စတာ သည် Rio de Janeiro ရှိ ပြည်တွင်းငြိမ်းချမ်းရေးအတွက်ဖွဲ့စည်း မည့်ရဲတပ်ဖွဲ့ အစီအစဉ်အ တွက် ၁နှစ်လျှင်ဒေါ်လာ သန်း ၂၀ နှုန်းဖြင့် ၅ နှစ်လှူဒါန်းရန် ကတိပြုခဲ့သည်။
ဘာတစ်စတာသည် နံပါတ် ၆၃၊ နေ နှင့် အင်္ဂလိပ်အက္ခရာ X စသည်တို့ကိုကြိုက်နှစ်သက်ပြီး ထို အရာများနှင့်ပက်သက်ပြီး အစွဲအလမ်းကြီးသူလဲဖြစ်သည်။
ထိုကြောင့် ငွေဝင်စေရန်ရည်ရွယ်ချက်ဖြင့် သူ ကုမ္ပဏီနာမည်အများစုကို ထိုအက္ခရာများပါဝင်စေရန် မှည့်ခေါ်လေ့ရှိသည်။
၂၀၀၇ ခုနှစ်တွင် OGX ကုမ္ပဏီကိုစတင်တည်ထောင်ခဲ့ပြီး ပထမဆုံးဆီထုတ်လုပ်မှု ကိုအချိန်တိုအတွင်းမှာပင် စတင်လုပ်ဆောင်နိုင်ခဲ့သည်။
ဘာတစ်စတာနှင့် သူ့သားအကြီး သော ဘာတစ်စတာ သည် စပိဘုတ်စီးခြင်းကိုကြိုက်နှစ်သက်ကြသည်။
မြင်းကောင်ရေ ၁၆၀၀ ရှိ V8 အင်ဂျင်နှစ်လုံး တပ်ဆင်ထားသော catamaran လုပ် 48 foot Kevlar/ carbon fiber တစီးပိုင်ဆိုင်သည်။
ထိုစပိဘုတ်သည် တနာရီလျှင် မိုင် ၁၆၀ နှင့်အထက်သွားလာနိုင်သည် စီးပွားရေးလုပ်ငန်းများ အိုက်ခ်ဘာတစ်စတာ ၏ အဓိကလုပ်ငန်းများမှာ … EBX MMX OGX MPX LLX Mr Lam (Chinese restaurant) Porto de Peruíbe OSX တို့ဖြစ်သည်။
ကျော်ဆွေသည် မြန်မာ ရုပ်ရှင်သရုပ်ဆောင်နှင့် ရုပ်ရှင်ဒါရိုက်တာ ဖြစ်သည်။
ကျော်ဆွေကို ရန်ကုန်မြို့၌ အဖ ဦးဘနှစ်( မြို့ပြအိုးအိမ်ဌာန ဝန်ထောက်)နှင့် အမိ ဒေါ်အုန်းစိန်တို့မှ မြန်မာသက္ကရာဇ် ၁၂၈၅-ခုနှစ်၊ တပို့တွဲလဆန်း ၆-ရက်နေ့ တနင်္ဂနွေနေ့တွင် မွေးဖွားသည်။
ငယ်နာမည်မှာ မော်နီဖြစ်သည်။
မွေးချင်းညီအစ်ကို လေးဦးရှိသည့် အနက် ဒုတိယမြောက်သား ဖြစ်သည်။
ကျော်ဆွေသည် ငယ်စဉ်က စိန်ဂျွန်းကျောင်းတွင် ပညာသင်ခဲ့သည်။
ထို့နောက် ဒုတိယကမ္ဘာစစ်အတွင်း၌ ပဲခူးမြို့တွင် ရာဇဝတ်အုပ် အဖြစ် တာဝန်ထမ်းသည်။
ဖက်ဆစ်တော်လှန်ရေးကာလတွင် ဘီဒီအေ ဗမာ့ကာကွယ်ရေးတပ်မတော် သို့ ဝင်ရောက် တာဝန်ထမ်းသည်။
၁၉၄၅-၄၆ ခုနှစ်၊ ဒုတိယကမ္ဘာစစ် ပြီးစအချိန်တွင် ဝါသနာအလျောက် ရုပ်ရှင်လောကသို့ စတင်ခြေချခဲ့သည်။
ဗြိတိသျှဘားမားရုပ်ရှင် (ယခု ညွှန့်မြန်မာ) ကုမ္ပဏီမှ ဒါရိုက်တာ ဦးဘရှင် ရိုက်ကူးသော စောရစံရှား အသံတိတ် ရုပ်ရှင်ကားတွင် စတန့်မင်းသား တင်ဖေ၊ မင်းသမီး မေမြတို့နှင့် တွဲဖက်၍ ကျော်ဆွေ အမည်ဖြင့် ရုပ်ရှင်သရုပ်ဆောင်အဖြစ် ပထမဆုံး ပါဝင် ရိုက်ကူးခဲ့သည်။
ထို့နောက် ကျော်ဆွေသည် သူ၏ လက်ဦးရုပ်ရှင်ဆရာ ဒါရိုက်တာ ဦးဘရှင်နှင့် အေဝမ်းဖလင် ရုပ်ရှင်ကုမ္ပဏီသို့ ပြောင်းရွှေ့ကာ ဗိုလ်ချုပ်၊ တသွေးတမြေ စသော ရာဇဝင်နောက်ခံ ကားများတွင်၎င်း၊ ဒါရိုက်တာ ဦးချင်းစိန် (ရွှေညာမောင်) ရိုက်ကူးသော အထောက်တော်နှင့် ချစ်ရဲဘော် ဇာတ်ကားများတွင်၎င်း၊ မင်းသမီးမေမြ၊ မေမြင့်၊ မေဆန်း စသည်တို့နှင့် တွဲဖက်ပါဝင် သရုပ်ဆောင်ခဲ့သည်။
ရုပ်ရှင်သရုပ်ဆောင် ကျော်ဆွေဟု ထင်ရှားလာစ အချိန်တွင် ဗြိတိသျှဘားမားရုပ်ရှင်သို့ ပြန်လည်ကူးပြောင်းကာ ဒါရိုက်တာ ရွှေဒုံးဘီအောင်၏ နာမည်ကျော် ဗိုလ်အောင်ဒင် အဆက် သား ဗိုလ်အောင်ဒင် ဇာတ်ကားတွင် မင်းသမီး ခင်အုန်းမြင့်နှင့် တွဲဖက်ပါဝင် သရုပ်ဆောင်ခဲ့သည်။
ဒါရိုက်တာ ရွှေဒုံးဘီအောင်နှင့်ပင် ပွဲခါညောင်ရေ၊ ဒါရိုက်တာ ဦးသုခနှင့် ဒီဆောင်းဟေမာန်၊ ဒါရိုက်တာ ချစ်ခင်ရိုက်ကူးသော ဖြေလျော့ခွေ၊ ဒါရိုက်တာ ဦးအောင်ကြီး ရိုက်ကူးသော မင်းအောင် မင်းနောင်၊ ဒါရိုက်တာ လှဦး (လူကြမ်းလှမောင်လေး) ရိုက်ကူးသော ဖူးစာနှစ်ခိုင် ဇာတ်ကားများတွင်လည်း ပါဝင် သရုပ်ဆောင်ခဲ့သည်။
ရုပ်ရှင်မင်းသား ကျော်ဆွေသည် သုခုမ ရုပ်ရှင်၏ ဒဏ် ဇာတ်ကား၊ ပြည်တော်အေးရုပ်ရှင်၏ မွှေး အစရှိသော ရုပ်ရှင် ဇာတ်ကားများတွင်လည်း ပါဝင် သရုပ်ဆောင်ခဲ့သည်။
၁၉၆၁-ခုနှစ်တွင် ဂျပန်နိုင်ငံသို့ သွားရောက်၍ တိုဟို ဂျပန်ရုပ်ရှင်ကုမ္ပဏီတွင် ရုပ်ရှင်ပညာ သင်ယူသည်။
ကျော်ဆွေသည် ကိုယ်ပိုင် မိုးရုပ်ရှင် ကုမ္ပဏီကို တည်ထောင်ပြီး ပထမဆုံး ဒါရိုက်တာ၊ သရုပ်ဆောင် မင်းသားအဖြစ် ပုလဲမျက်ရည် စစ်ရုပ်ရှင်ကားကို မင်းသမီး ခင်ယုမေ (မေ)နှင့် တွဲဖက်ပါဝင် ရိုက်ကူးသည်။
မိုးရုပ်ရှင်မှပင် ရုပ်ရှင်မင်းသမီး ခင်ယုမေ (မေ)နှင့် အများဆုံးတွဲ၍ ချစ်မေတ္တာ၊ မချူသာသည်၊ သည်မေတ္တာလမ်း၊ စိမ်း စသည့် ရုပ်ရှင်ကားများကို ဆက်လက်ရိုက်ကူးခဲ့သည်။
၁၉၄၅-၄၆-ခုနှစ်မှစ၍ ၁၉၈၂-ခုနှစ်အတွင်း နှစ်ပေါင်း ၃၅-နှစ်ကျော် အတွင်း သရုပ်ဆောင်မင်းသား၊ သရုပ်ဆောင် ဒါရိုက်တာ အဖြစ်နှင့် ပါဝင်ရိုက်ကူးခဲ့သော ရုပ်ရှင်ကားပေါင်း ၃၀-ကျော်ရှိသည်။
ကျော်ဆွေသည် မိမိပိုင် မိုးရုပ်ရှင်မှ မင်းသား၊ ဒါရိုက်တာ အနေဖြင့် နောက်ဆုံးရိုက်ကူးသွားသော ရုပ်ရှင်ကားမှာ မြွေမြွေချင်း ခြေမြင် ဇာတ်ကားဖြစ်သည်။
ထိုဇာတ်ကားတွင် စတန့်မင်းသား ရွှေဘနှင့် တွဲဖက် သရုပ်ဆောင်ခဲ့သည်။
ဘဝနိဂုံး ကျော်ဆွေသည် ၁၉၈၂-ခုနှစ်၊ ဩဂုတ်လ ၁၅-ရက်တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် ဇနီးဒေါ်နွဲ့နွဲ့နှင့် သားသမီး ငါးယောက်ကျန်ရစ်သည်။
ကျော်ဆွေသည် ရုပ်ရှင်ကားပေါင်း ၃၀-ကျော် သရုပ်ဆောင်ခဲ့သော်လည်း အကယ်ဒမီဆု ရရှိမသွားခဲ့ရှာပေ။
မြန်မာစွယ်စုံကျမ်း နှစ်ချုပ် (၁၉၈၃-ခု) ကိုးကား Category:မြန်မာ အမျိုးသား ရုပ်ရှင်သရုပ်ဆောင်များ။
အေဝမ်းဦးတင်မောင် သည် ရုပ်ရှင် ဒါရိုက်တာ၊ သရုပ်ဆောင်၊ ထုတ်လုပ်သူ အကယ်ဒမီဆုရှင် တစ်ဦး ဖြစ်သည်။
အေဝမ်းမောင်တင်မောင်ကို မြန်မာအဆွေကုမ္ပဏီပိုင်ရှင် ဦးဘညွန့်၊ ဒေါ်ငြိမ်းရှင်တို့မှ ၁၉၀၈ ခုနှစ်၊ ဩဂုတ်လ ၇ ရက်နေ့တွင် ပြည်မြို့၌ ဖွားမြင်သည်။
မွေးချင်းကိုးဦးတွင် သတ္တမမြောက်မွေးသော သားထွေးဖြစ်သည်။
မောင်တင်မောင်ကို မိသားစုမှ ခေါ်သောငယ်နာမည်မှာ မောင်ပုတု ဖြစ်သည်။
မောင်တင်မောင်၏ မွေးချင်းတို့မှာ- ဒေါ်မြခင် ဦးတင်နွယ် (ဇာတ်ညွှန်းရေးဆရာ၊ ဒါရိုက်တာ၊ ထုတ်လုပ်သူ)၊ ဒေါ်ခင်ခင် (ဒါရိုက်တာ၊ ကင်မရာမင်း၊ စက်မှုပညာရှင်)၊ ဦးညီပု (ပထမ ရုပ်ရှင်မင်းသား၊ ဒါရိုက်တာ၊ မဟာဝိဇ္ဇာထိုရ် ဖလင်ကုမ္ပဏီပိုင်ရှင်၊ စက်မှုပညာရှင်)၊ ဦးတင်ဖေ (သရုပ်ဆောင်၊ ဒါရိုက်တာ မောင်မောင်စိုး (သို့) မောင်မောင်စိုးရုပ်ရှင်ကုမ္ပဏီပိုင်ရှင်)၊ ဒေါ်ခင်ညွန့်၊ မောင်တင်မောင် (ဒါရိုက်တာ၊ သရုပ်ဆောင်၊ အေဝမ်းဖလင်ကုမ္ပဏီပိုင်ရှင်)၊ ဒေါ်ခင်ရီ (ရွှေသိန်း ပန်းကန်စက်ပိုင်ရှင်)၊ ဒေါ်ခင်ထွေးတို့ ဖြစ်သည်။
ငယ်ဘဝ မိဘများဖြစ်ကြသည့် ဦးဘညွန့်၊ ဒေါ်ငြိမ်းရှင်တို့သည် ၁၈၉၈ ခုနှစ်တွင် စတိုးဆိုင်ဖွင့်လှစ်သည်။
ပထမတွင် ဆိုင်အမည်ကို ဒေါ်ဆင်လေးနှင့်မောင်များဟု အမည်ပေးသည်။
နောက်ပိုင်းတွင် မြန်မာအဆွေကုမ္ပဏီဟု ပြောင်းလိုက်သည်။
၁၉၀၃ ခုနှစ်တွင် မော်လမြိုင်တွင်လည်းကောင်း၊ ၁၉၁၁ ခုနှစ်တွင် ရန်ကုန်တွင်လည်းကောင်း၊ မြန်မာအဆွေကုမ္ပဏီတိုက်ခွဲများ ဖွင့်လှစ်သည်။
၁၉၁၄ တွင် မန္တလေး၊ ပဲခူး၊ ညောင်လေးပင်၊ ဖြူး၊ ပျဉ်းမနား၊ ပုသိမ်၊ ကျိုက်လတ်မြို့များ၌ မြန်မာအဆွေတိုက်ခွဲများကို တိုးချဲ့ ဖွင့်လှစ်သည်။
၁၉၁၂ ခုနှစ်တွင် မြန်မာအဆွေမိသားစုသည် စီးပွားရေးလုပ်ငန်းများ တိုးချဲ့လုပ်ကိုင်ရန် ပြည်မြို့မှ ရန်ကုန်မြို့ကို ပြောင်းရွှေ့ခဲ့ကြသည်။
မောင်တင်မောင်သည် ငယ်စဉ်က ရန်ကုန်မြို့ ဟိုက်စကူးကျောင်းတွင် စတင်ပညာဆည်းပူးသည်။
မောင်တင်မောင် လူမှန်းသိတတ်စအရွယ်တွင် အစ်ကိုလေး ဦးညီပုကို အကြောင်းပြု၍ မိဘများက ရုပ်ရှင်လုပ်ငန်းကို လုပ်ကိုင်ခြင်းကြောင့် မောင်တင်မောင်သည် ဒါရိုက်တာအတတ်ပညာ၊ သရုပ်ဆောင်အတတ်ပညာ၊ ရုပ်ရှင်စက်မှုပိုင်းဆိုင်ရာ အတတ်ပညာတို့ကို သင်တန်းတက်ရောက်ခဲ့ရသကဲ့သို့ လေ့လာတတ်မြောက်ခဲ့ရပေသည်။
မောင်တင်မောင်သည် ၁၉၃ဝ ပြည့်နှစ်တွင် အင်္ဂလိပ် မြန်မာ နှစ်ဘာသာ (၁၀)တန်း High School Final ကို "က" အဆင့်မှ အောင်မြင်သဖြင့် ရန်ကုန်တက္ကသိုလ်တွင် ပညာဆက်လက်ဆည်းပူးသည်။
ကျောင်းပိတ်ရက်များတွင် မိမိတို့ ရုပ်ရှင်ကုမ္ပဏီမှ ထုတ်လုပ်သောရုပ်ရှင်ကားများ ရိုက်ကူးရာ၌ ဝင်ရောက်လေ့လာသည်။
လိုအပ်သည်များကို ကူညီလုပ်ကိုင်သည်။
မောင်တင်မောင်သည် ငယ်စဉ်က အစ်ကိုလေးမောင်ညီပု၊ အစ်ကိုငယ် အပါကြီး (မောင်မောင်စိုး) တို့ကဲ့သို့ သရုပ်ဆောင်လုပ်ရန် မရည်ရွယ်ခဲ့ပေ။
အစ်ကိုကြီးကိုတင်နွယ်ကဲ့သို့ ဒါရိုက်တာလုပ်ရန်သာ ဆန္ဒရှိခဲ့ပေသည်။
အနုပညာလုပ်ဆောင်ခြင်း ၁၉၃၄ ခုနှစ်တွင် ကောလိပ်ကျောင်းသားမောင်မောင်သည် မြဂနိုင် ရုပ်ရှင်ကားကို ဒါရိုက်တာအဖြစ် ရိုက်ကူးသည်။
ယင်းရုပ်ရှင်ကားတွင် ချစ်ရွှေ၊ မြင့်မြင့်၊ ဖူး၊ စိုင်တမော့၊ မြိုင်ရာဇာဘိုးစောတို့ ပါဝင်သရုပ်ဆောင်ကြသည်။
မြန်မာအဆွေအေဝမ်းဖလင်မှ မြဂနိုင် ဇာတ်ကားကို ၁၉၃၄ ခုနှစ်၊ ဇွန်လ ၂ ရက်နေ့တွင် ပလာဇာရုံ၌ တင်ဆက်သည်။
ထို့နောက် ဆက်လက်၍ မောင်တင်မောင်သည် ပျိုတို့မောင် ကားကို ဘမောင်၊ မြင့်မြင့်တို့နှင့် ရိုက်ကူးသည်။
ယခင်ဇာတ်ကားသည် အပိုင်းတိုဖြစ်၍ ၁၉၃၄ ခု၊ အောင်တိုဘာလ ၁၉ ရက်နေ့ ပလာဇာရုံ၌ မြဒါလီ ဇာတ်ကားနှင့် ပူးတွဲတင်ဆက်သည်။
၁၉၃၅ ခုနှစ်တွင် ဒါရိုက်တာမောင်တင်မောင်သည် နီလာရောင် ရုပ်ရှင်ကားကို ရိုက်ကူးသည်။
ယင်းဇာတ်ကားတွင် ချစ်ရွှေ၊ ညွန့်ညွန့်ခင်၊ ရွှေညာမောင်၊ ဖူး၊ မြိုင်ရာဇာဖိုးစော၊ စိုင်တင်၊ ဒေါ်ဂျမ်းစိန်တို့ ပါဝင်သရုပ်ဆောင်ကြသည်။
နီလာရောင်ရုပ်ရှင်ကားကို ၁၉၃၅ ခု၊ အောက်တိုဘာလ ၁၉ ရက် ပလာဇာရုံ၌ တင်ဆက်သည်။
၁၉၃၆ ခုနှစ်တွင် ဒါရိုက်တာမောင်တင်မောင်သည် ဖူးစာရှင် သံစုံသွင်းဇာတ်ကားကို စတင်ရိုက်ကူးသည်။
ပါဝင်သရုပ်ဆောင်သူတို့မှာ ချစ်ရွှေ၊ မေရှင်၊ အေးငွေကြီး၊ ရွှေညာမောင်၊ ဖူး၊ စိုင်တင်၊ ရွဲကြီးတို့ ဖြစ်သည်။
မန္တလေးမြို့ ဝက်စလီယန်မိန်းကလေးကျောင်းမှ ဟိုက်စကူးကျောင်းသူလေးမသန်းရှင်က မေရှင်အမည်ဖြင့် ပထမဆုံးပါဝင်ရိုက်ကူးသော ဇာတ်ကားဖြစ်သည်။
အဆိုပါရုပ်ရှင်ကားကို ၁၉၃၇ ခု၊ ဖေဖော်ဝါရီလ ၁ ရက်နေ့တွင် ပလာဇာရုံ၌ တင်ဆက်သည်။
၁၉၃၇ ခုနှစ်တွင် ဒါရိုက်တာမောင်တင်မောင်သည် အစ်ကိုကြီးကိုတင်နွယ်နှင့်တွဲဖက်၍ ချစ်စနိုး အသံထွက်ဇာတ်ကားကို ရိုက်ကူးရာ အမျိုးသားဇာတ်ဆောင်နေရာတွင် ပါဝင် သရုပ်ဆောင်သည်။
မောင်တင်မောင် ပထမဆုံးရုပ်ရှင်သရုပ်ဆောင်အဖြစ်ပါဝင်သော ရုပ်ရှင်ကားဖြစ်သည်။
ယင်းကားတွင် မောင်တင်မောင်နှင့်အတူ ခင်နှင်းရီ၊ ဦးဘရှင်၊ ဒေါ်ဂျမ်းစိန်၊ သာဂေါင်၊ စိုင်တင်၊ ရွဲ့ကြီးတို့လည်း ပါဝင်သည်။
ချစ်စနိုး ရုပ်ရှင်ကားကို ၁၉၃၈ ခု၊ ဖေဖော်ဝါရီလ ၅ ရက်နေ့တွင် ဘုရင့်ရုံမှာ တင်ဆက်သည်။
ချစ်စနိုး အသံထွက် ဇာတ်ကားနှင့်အတူ ဒါရိုက်တာမောင်တင်မောင်၏ လပြာသို အသံထွက် သုံးပိုင်းကားတို့ကိုလည်း ပူးတွဲတင်ဆက်သည်။
လပြာသို ရုပ်ရှင်ကားတွင် တက္ကသိုလ်ဖေစန်း၊ မေသင်းကြိုင်တို့ ပါဝင်သည်။